
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2502 

19 Νοεμβρίου 2015 


ΑΠΟΦΑΣΕΙ Σ 

Αριθ. 2/73325/0026 

Καθορισμός δικαιολογητικών για την πληρωμή ιδιω¬ 
τών μεταφραστών για την μετάφραση ιδιωτικών εγ¬ 
γράφων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 91, παρ. 1 του Ν. 4270/2014 (ΑΊ43), «Αρ¬ 
χές διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 

β) του άρθρου 22 του Ν. 3566/2007 (Α' 117), «Κύρωση ως 
Κώδικα του Οργανισμού του Υπ. Εξωτερικών» σε συνδυα¬ 
σμό με αυτές του άρθρου 47 του Ν. 3712/2008 (Α'225), «Ορ¬ 
γάνωση του συστήματος επίσημης μετάφρασης, σύσταση 
Μεταφραστικής Υπηρεσίας στο Υπουργείο Εξωτερικών, 
ορκωτοί μεταφραστές και άλλες διατάξεις». 

γ) του άρθρου 90 του Κώδικα, ο οποίος κυρώθηκε με το 
άρθρο πρώτο του Π.δ. 63/2005 (Α'98). «Κωδικοποίηση της 
νομοθεσίας για την κυβέρνηση και τα κυβερνητικά όργανα». 

2. Την αριθ. 093.7/ΑΣ 5950/10.9.2015 κοινή υπουργική 
απόφαση περί κατάργησης του λογαριασμού επ’ ονόματι 
της Μεταφραστικής Υπηρεσίας του Υπ. Εξωτερικών στην 
Εθνική Τράπεζα και σύσταση λογαριασμού στην Τράπεζα 
της Ελλάδος (Β' 1962). 

3. Την αριθ. Υ29/8.11.2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό Οι¬ 
κονομικών Γεώργιο Χουλιαράκη» (Β'2168). 

4. Το γεγονός ότι από την απόφαση δεν προκαλείται 
πρόσθετη δαπάνη σε βάρος του κρατικού προϋπολογισμού. 

5. Την υφιστάμενη υπηρεσιακή ανάγκη καθορισμού δικαι- 
ολογητικών για την καταβολή των μεταφραστικών δικαι¬ 
ωμάτων σε ιδιώτες μεταφραστές από την Μεταφραστική 
Υπηρεσία του Υπουργείου Εξωτερικών, αποφασίζουμε: 

Άρθρο 1 

Καταβολή μεταφραστικών δικαιωμάτων 

1. Ορίζουμε ότι η δαπάνη για την πληρωμή των μετα¬ 
φραστικών δικαιωμάτων σε ιδιώτες-μεταφραστές που 
χρησιμοποιεί η Μεταφραστική Υπηρεσία του Υπουργεί¬ 
ου Εξωτερικών ελέγχεται, εκκαθαρίζεται από την οικεία 
Υπηρεσία Δημοσιονομικού Ελέγχου (Υ.Δ.Ε.) και εντέλλεται 
προς πληρωμή αποκλειστικά και μόνο με χρηματικά εντάλ¬ 
ματα, που εκδίδονται κατά τις κείμενες διατάξεις, από την 
Υπηρεσία αυτή. 


2. Οι επιμέρους δαπάνες για την καταβολή των ανω¬ 
τέρω δικαιωμάτων βαρύνουν τον προϋπολογισμό του 
Υπουργείου Εξωτερικών (Ειδικός Φορέας 09-110 - Κ.Α.Ε.: 
0871), στον οποίο εγγράφονται σχετικές πιστώσεις καθ’ 
ύψος σύμφωνα με το ποσό των μεταφραστικών τελών 
που καταβάλλονται από τους ιδιώτες στα ταμεία της 
Μεταφραστικής Υπηρεσίας και κατατίθενται από αυτήν 
στην Τράπεζα της Ελλάδος. 

Άρθρο 2 

Καθορισμός δικαιολογητικών 

Καθορίζουμε τα απαραίτητα δικαιολογητικά για την κα¬ 
ταβολή των μεταφραστικών δικαιωμάτων, ως ακολούθως: 

1. Αίτηση του δικαιούχου (ιδιώτη-μεταφραστή) που περι¬ 
λαμβάνει, εκτός του σχετικού αιτήματος του, ονοματεπώ¬ 
νυμο και πλήρη στοιχεία επικοινωνίας του. 

2. Αντίγραφο απόφασης του αρμόδιου για την ανάληψη 
της σχετικής υποχρέωσης οργάνου. 

3. Κατάσταση πληρωμής της δαπάνης σε δύο (2) αντίτυπα 
που περιλαμβάνει: 

ί. Τον Φορέα/Ειδικό Φορέα/Κ.Α.Ε., 
ϋ το οικονομικό έτος, τον προϋπολογισμό του οποίου 
βαρύνει η δαπάνη, 

μι. τα στοιχεία του δικαιούχου-μεταφραστή [ονοματεπώ¬ 
νυμο, πατρώνυμο, Αριθμό Φορολογικού Μητρώου (ΑΦΜ), 
αριθμό τραπεζικού λογαριασμού σε μορφή ΙΒΑΝ], 
ίν. το πληρωτέο ποσό, 

ν. το ποσό που αντιστοιχεί σε ποσοστό 10% από τα 
εισπραττόμενα μεταφραστικά τέλη, και το οποίο παρακρα- 
τείται υπέρ του Δημοσίου, σύμφωνα με τις οικείες διατάξεις, 
νί. το συνολικό καταβληθέν από τους ιδιώτες ποσό και 
αναλυτικά τα επιμέρους ποσά ανά αριθμό απόδειξης πλη¬ 
ρωμής του μεταφραστικού τέλους, 
νϋ. τον συνολικό αριθμό των σελίδων της διενεργηθεί- 
σας μετάφρασης κατ’ είδος (Απλό-Κατηγορία Α,Β,Γ,Δ/ 
Επείγον-Κατηγορία Α,Β,Γ,Δ/αριθμός αντιγράφων) με ανα¬ 
λυτική καταγραφή του ποσού των μεταφραστικών τελών 
που αναλογεί. 

Η ανωτέρω κατάσταση θεωρείται από τον Προϊστάμενο 
της Μεταφραστικής Υπηρεσίας του Υπουργείου Εξωτε¬ 
ρικών. 

4. Αντίγραφα των αποδείξεων πληρωμής του μεταφρα¬ 
στικού τέλους. 

5. Τιμολόγιο/Απόδειξη Παροχής Υπηρεσιών του Δικαι¬ 
ούχου. 

6. Οποιοδήποτε άλλο δικαιολογητικά ή στοιχείο ζητηθεί 
από την εκκαθαρίζουσα Υπηρεσία. 

Η Μεταφραστική Υπηρεσία υποχρεούται α) να καταθέτει 
στην οικεία Υ.Δ.Ε., στην αρχή κάθε έτους, τον ισχύοντα 
πίνακα που καταρτίζεται με απόφαση του Υπουργού Εξω¬ 
τερικών, ο οποίος περιλαμβάνει τα ονόματα των μετα¬ 
φραστών ιδιωτών που χρησιμοποιεί η εν λόγω Υπηρεσία 
σύμφωνα με τις οικείες προς τούτο διατάξεις, και β) να 
ενημερώνει την ανωτέρω Υπηρεσία για κάθε τροποποίηση 
του πίνακα αυτού. 

Άρθρο 3 

Μεταβατικές διατάξεις 

Κατά την πρώτη εφαρμογή της παρούσας και μέχρι 
την ανάπτυξη και πλήρη λειτουργία της σχετικής μη¬ 
χανογραφικής εφαρμογής της Μεταφραστικής Υπηρε¬ 
σίας, ήτοι 31.12.2015, οι εν λόγω δαπάνες ελέγχονται, 
εκκαθαρίζονται και εντέλλονται βάσει των ακόλουθων 
δικαιολογητικών: 

1. Αίτηση του δικαιούχου (ιδιώτη-μεταφραστή) που περι¬ 
λαμβάνει, εκτός του σχετικού αιτήματος του, ονοματεπώ¬ 
νυμο και πλήρη στοιχεία επικοινωνίας του. 

2. Αντίγραφο απόφασης του αρμόδιου για την ανάληψη 
της σχετικής υποχρέωσης οργάνου. 

3. Κατάσταση πληρωμής της δαπάνης σε δύο (2) αντίτυπα 
που περιλαμβάνει: 

ί. Τον Φορέα/Ειδικό Φορέα/Κ.Α.Ε., 

ϋ. το οικονομικό έτος, τον προϋπολογισμό του οποίου 
βαρύνει η δαπάνη, 


ίϋ. τα στοιχεία του δικαιούχου-μεταφραστή [ονοματεπώ¬ 
νυμο, πατρώνυμο, Αριθμό Φορολογικού Μητρώου (ΑΦΜ), 
αριθμό τραπεζικού λογαριασμού σε μορφή ΙΒΑΝ], 

ιν. το πληρωτέο ποσό, 

ν. το ποσό που αντιστοιχεί στο ποσοστό 10% από τα 
εισπραττόμενα μεταφραστικά τέλη, και το οποίο παρα- 
κρατείται υπέρ του Δημοσίου, σύμφωνα με τις οικείες δι¬ 
ατάξεις, 

νι. το τυχόν προς επιστροφή στον εντολέα ποσό, το 
οποίο προκύπτει ως διαφορά μεταξύ του ποσού που έχει 
καταβληθεί από τον ιδιώτη και αναγράφεται στην απόδει¬ 
ξη πληρωμής και του ποσού μεταφραστικού τέλους που 
αντιστοιχεί για τη διενεργηθείσα μετάφραση. 

Η ανωτέρω κατάσταση θεωρείται από τον Προϊστάμενο 
της Μεταφραστικής Υπηρεσίας του Υπουργείου Εξωτερικών. 

4. Τιμολόγιο/Απόδειξη Παροχής Υπηρεσιών του Δικαιούχου. 

5. Ακριβές απόσπασμα από το τηρούμενο από την Με¬ 
ταφραστική Υπηρεσία βιβλίο για κάθε ιδιώτη-μεταφραστή 
στο οποίο αναφέρονται μεταξύ άλλων ο αριθμός απόδειξης 
πληρωμής του ιδιώτη και το καταβληθέν από αυτόν ποσό 
που αφορά στην εν λόγω δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΧΟΥΛΙΑΡΑΚΗΣ 

